გიორგი შერმადინის "უნიკახა" ესპანეთის მოქმედ ჩემპიონ "ვალენსიას" ბოლო 2 დღეში მეორედ შეხვდა. 2 დღის წინ მალაგელებმა ვალენსიელები ესპანეთის ჩემპიონატში დაამარცხეს, ამჯერად კი ევროლიგის ეგიდით შეხვდნენ, ისევ შინ და დასანანი მარცხი იწვნიეს - <a href="http://www.euroleague.net/main/results/showgame?gamecode=122&amp;seasoncode=E2017"><strong><span style="color: #ff0000;">85:83</span></strong></a>.

"უნიკახა" მეტოქეს 17 ქულით უგებდა, თუმცა ეს უპირატესობა ვერ შეინარჩუნა და ბოლო წუთებზე 2 ქულის სხვაობით დამარცხდა. ქართველი ცენტრი სასტარტო ხუთეულში იმყოფებოდა და მოედანზე მხოლოდ 15:40 წუთი გაატარა. შერმადინმა&nbsp;5-დან 4 ორქულიანი და საჯარიმო ჩააგდო და 9 ქულას 3 მოხსნა წაამატა. გიორგიმ ბურთი ერთხელ დაკარგა, ერთხელ დაუფარეს, ამდენივე პერსონალური ფოლი მიიღო, მის წინააღმდეგ კი 3-ჯერ დაჯარიმდნენ. მალაგელთაგან საუკეთესო სერბი კალათბურთელი ნემანია ნედოვიჩი იყო 23 ქულით, სტუმრებს კი რაფა მარტინესმა (17), ალბერტო აბალდემ (16), სემ ვან როსომმა (15) და ტიბორ პლეისმა (12) ულიდერეს.&nbsp;

16 ტურის შემდეგ "უნიკახას" 7 მოგება აქვს და ცხრილში მე-10 ადგილზე იმყოფება. ევროლიგის მომდევნო ტურში, 12 იანვარს, მალაგელები კაუნასში "ჟალგირისს" დაუპირისპირდებიან.

<a href="http://iframe%20frameborder=0%20width=480%20height=270%20src=//www.dailymotion.com/embed/video/x6cnceo%20allowfullscreen/iframe"><iframe src="//www.dailymotion.com/embed/video/x6cnceo" width="480" height="270" frameborder="0" allowfullscreen="allowfullscreen"></iframe></a>