ზაზა ფაჩულიამ მორიგი მატჩი ატლანტაში ითამაშა, სადაც მას ძალიან აფასებენ და უყვართ. ამჯერად "მილუოკის" მაისურით მოასპარეზე ქართველმა ცენტრმა ყოფილი გუნდის წინააღმდეგ 23 წუთი ითამაშადა თავი დიდად არ გამოუჩენია - 4 ქულა, 5 მოხსნა, 1 პასი და 1 ჩაჭრა დააგროვა, ბურთი კი 3-ჯერ დაკარგა.
მატჩი ძალიან დაძაბული გამოვიდა. მესამე მეოთხედამდე მილუოკელები ლიდერობდნენ, აღნიშნულ პერიოდში კი მასპინძლებმა 68:67 დაწინაურება მოახერხეს. ამის შემდეგ თანაბარი ბრძოლა გაჩაღდა, ლიდერიც რამდენჯერმე შეიცვალა. გამარჯვებული ატლანტელი კაილი კორვერის ჩუბინობამ გამოავლინა, რომელმაც ბოლო პერიოდში 12 ქულა ჩააგდო და მასპინძლებს 102:97 მოაგებინა.

მილუოკელებს 13 მოგების წილ 52 მარცხი აქვთ და აღმოსვლეთ კონფერენციის ფსკერზე არიან დალექილნი. მომდევნო მატჩი "ირმებს" 16 მარტს, "მედისონ სკვერ გარდენში", "ნიუ იორკთან" ელით.
ნბა-ში მოთამაშე მეორე ქართელის გუნდმა მნიშვნელოვანი გამარჯვება მოიპოვა. თორნიკე შენგელიას "ჩიკაგომ" დასავლეთ კონფერენციიაში პარალელურ გუნდს, მისსავით მე-4 ადგილზე მყოფ "ჰიუსტონს" შეხვდა და 111:87 გაანადგურა. 
ქართველმა ფორვარდმა მატჩის დასკვნითი 1,36 წუთი ითამაშა. შენგელიამ 1 შედეგიანი გადაცემის მითვლა მოასწრო, მისი პასით ტონი სნელმა ჰიუსტონელთა ფარში ბურთი მოხდენილად ჩატენა.
ჩიკაგოელებმა გუნდურად ითამაშეს, 6-მა კალათბურთელმა 10-ქულიანი ბარიერი დაძლია, რომელთაგან მხოლოდ ერთმა გადააჭრბა 20-ს - მაიკ დანლივიმ 21ქულა მიითვალა. ჟოაკიმ ნოას სამმაგ დუბლამდე 1 პასი დააკლდა - 13 ქულა, 10 მოხსნა და 9 პასი მოაგროვა.
36 მოგებითა და 29 მარცხით "ჩიკაგო" აღმოსავლეთ კონფერენციაში მე-4 ადგილზეა და პლეი ოფში თამაში ფაქტობრივად განაღდებული აქვს. მომდევნო მატჩი შენგელიას გუნდს 16 მარტს შინ, "საკრამენტოსთან" გამართავს.   