დღეს "ა" ლიგის პირველი ტური ერთი მატჩით დასრულდა. თბილისის "ოლიმპიურ სასახლეში "თსუ-ჰიუნდაიმ" ლიგის დებიუტანტ "თბილისს" უმასპინძლა და 90:63 დაამარცხა. ანგარიშში სხვაობა დიდია, თუმცა პირველ ნახევარში საკმაოდ საინტერესო და დაძაბული ბრძოლა იყო. თბილისელები მეტოქეს არ რჩებოდნენ და დიდ შესვენებამდე მხოლოდ 9-ქულიანი დეფიციტით მივიდნენ - 32:41.

მატჩში გარდატეხა მესამე პერიოდში მოხდა, რომელიც "თსუ-ჰიუნდაიმ" 30:16 მოიგო და მეტოქე წელში გატეხა. საბოლოოდ ნიკოლოზ ჩერქეზიშვილის გაწვრთნილმა გუნდმა სოლიდური სხვაობით მოიგო და "ა" ლიგის გათამაშება დადებით ნოტაზე დაიწყო. შესანიშნავად ითამაშეს ამერიკელმა ლეგიონერებმა - დანიელ უილიამსმა და ობრი მაკალპინმა. ეს მოთამაშეები ქართველ გულშემატკივარს ემახსოვრება. მაკალპინი წინა სეზონში "დინამოში" თამაშობდა, ხოლო უილიამსმა 2 წლის დინ "კაკტუსს" სუპერლიგაში გადასვლის საქმეში დიდი დახმარება გაუწია. მუილიამი გახდა სწორედ მატჩის ბომბარდირი 23 ქულით, მაკალპინმა კი 19 ქულა მოაგროვა. "თსუ-ჰიუნდაის" მესამე ლეგიონერმა - სერბმა სტანოიე კნეჟევიჩმა 16 ქულა და 22 (!) მოხსნა მიითვალა. რაც შეეხებათ თბილისელებს, მათ მარდმა უკანახაზელმა, რევაზ მაღლაფერიძემ ულიდერა 21 ქულით.

"ა" ლიგის მორიგი მატჩები 22 და 23 იანვარს გაიმართება.&nbsp;
<h2 style="text-align: center;">&nbsp;</h2>
<h2 style="text-align: center;"><span style="color: #ff0000;">თსუ-ჰიუნდაი - თბილისი</span>
<span style="color: #ff0000;">სტატისტიკა: <a href="http://gbf.ge/league/a-league/game/4084567">90:63</a></span></h2>
&nbsp;

[gallery link="file" ids="24680,24681,24679,24678,24677,24676"]