მანუჩარ მარკოიშვილის სუპერმატჩი იტალიის სერია "ა"-ში. ქართველმა მსროლელმა "რეჯიო ემილიაში" პირადსარეკორდო 25 ქულა ჩააგდო, თუმცა თავისი გუნდის გამარჯვებას ეს შედეგი არ ეყო.

ერჯიოემილიელები სტუმრად "ვირტუს ბოლონიას" შეხვდნენ და 10 ქულის სხვაობით - 75:85 დამარცხდნენ. ორივე გუნდის შემადგენლობაში საუკეთესო შედეგი ქართველმა ლეგიონერმა აჩვენა. მარკოიშვილმა 10-დან 6 სამქულიანი, 5-დან 1 ორიანი და 6-დან 5 საჯარიმო ჩააგდო. შედეგად მანუჩარს 25 ქულა მოუგროვდა, რასაც მან 9 მოხსნა და 4 პასიც მოაყოლა და მარგი ქმედების კოეფიციენტი 32-ამდე გაზარდა. ემილიელთაგან მანუჩარის შემდეგ 11 ქულით ჯულიან რაიტი გამოირჩა.

ბოლონიურ კლუბში 15 ქულითა და 9 მოხსნით საუკეთესო იყო მარკუს სლაგტერი. ალესანდრო ჯენტილემ და ფილიპო ბალდიმ 14-14 ქულა მოაგროვეს. მარკოიშვილის ძველი თანაგუნდელი და მეგობარი პიეტრო არადორი 9 ქულას დასჯერდა.

5 მოგებითა და 10 მარცხით "რეჯიო ემილია" 16-გუნდიან სერია "ა"-ში მე-12 ადგილზეა. მომდევნო მატჩი მარკოიშვილის გუნდს 20 იანვარს , შინ ჩემპიონატის ლიდერ "აველინოსთან" ელის.