კავკასიის საერთაშორისო უნივერსიტეტის გუნდი "ა" ლიგაში ითამაშებს. ლევან ტყეშელაშვილის გაწვრთნილმა კსუ-მ საკვალიფიკაციო ტურნირის ფინალური სერიის მეორე მატჩი 65:68 წააგო კლუბ "თბილისთან", თუმცა 2 მატჩის ჯამში ფინალური სერია მოიგო და "ა" ლიგის საგზური მოიპოვა.

დებულების თანახმად, ფინალური სერია 2 მატჩისგან შედგება და საბოლოო ანგარიშიც საეთო ჯამში ითვლება. 16 დეკემბერს კსუ-მ "თბილისი" 10 ქულით დაამარცხა, დღეს კი 3 ქულა დათმო და სერიაში გამარჯვებული გამოვიდა.&nbsp;

თბილისელები პირველი ტაიმის შემდეგ 18 ქულას იგებდნენ და ბურთსაც ფლობდნენ, თუმცა წუთშესვენებაზე ტექნიკური დაიმსახურეს, დარჩენილ 20 წამში 5 ქულა მიიღეს და დიდ შესვენებაზე 14-ქულიანი ლიდერობა შერჩათ.&nbsp;

მეორე ნახევარში კსუ-მ ჩამორჩენა შეამცირა და ხელსაყრელი სხვაობა ბოლომდე შეინარჩუნა. სტუდენტურ გუნდს ამერიკელმა რაიან აარონმა ულიდერა, რომელმაც 30 ქულა, 13 მოხსნა და 6 პასი მიითვალა.

ფინალურ სერიაში დამარცხებულ "თბილისს" "ა" ლიგაში გადასვლის შანსი მაინც შერჩა. საკვალიფიკაციო რაუნდში თბილისელები გასული სეზონის აუტსაიდერ სეუ-ს შეხვდებიან, რომელმაც სპონსორი გამოიცვალა და ილიაუნის სახელით გამოდის. 2-მატჩიანი სერიის პირველი მატჩი 22 დეკემბერს გაიმართება.&nbsp;
<h3 style="text-align: center;"><span style="color: #800000;">თბილისი - კსუ 68:65</span></h3>
<img class="alignnone size-full wp-image-23835" src="http://gbf.ge/app/uploads/2017/12/ScreenHunter_467-Dec.-18-21.24.jpg" alt="" width="596" height="499">

&nbsp;

<img class="alignnone size-medium wp-image-23830" src="http://gbf.ge/app/uploads/2017/12/kavkasia-tbilisi-a-liga2-730x487.jpg" alt="" width="730" height="487">

<img class="alignnone size-medium wp-image-23833" src="http://gbf.ge/app/uploads/2017/12/kavkasia-tbilisi-a-liga5-730x487.jpg" alt="" width="730" height="487">

<img class="alignnone size-medium wp-image-23831" src="http://gbf.ge/app/uploads/2017/12/kavkasia-tbilisi-a-liga3-730x487.jpg" alt="" width="730" height="487">

<img class="alignnone size-medium wp-image-23828" src="http://gbf.ge/app/uploads/2017/12/kavkasia-tbilisi-a-liga-730x487.jpg" alt="" width="730" height="487">