საქართველოს ნაკრები დღეს ევრობასკეტის მორიგ მატჩს მასპინძლების წინაათმდეგ გამართავს. სლოვენიასთან შეხვედრა თბილისის დროით 23:00 საათზე დაიწყება, დილას კი იგორ კოკოშკოვის გუნდმა ცელიეს არენაზე ივარჯიშა.
ვარჯიში ხანგრძლივი არ ყოფილა, 50 წუთს გასტანა და ძირითადად კომბინაციების დახვეწაში ჩაიარა. იგორ კოკოშკოვი ვარჯიშთან ერთად მოთამაშეებს ბევრს ესაუბრებოდა და თემა, რა თქმა უნდა, სლოვენიელთა სათამაშო სტილი და მათ წინააღმდეგ ეფექტური თამაში გახლდათ.
 