ვიქტორ სანიკიძის "ვირტუსმა" იტალიის სუპერთასის მოგების შანსი დაკარგა. ბოლონიური გუნდის მეტოქე იტალიური კალათბურთის ლიდერი "სიენა" გახლდათ, რომელიც ბოლო წლებში ყველაფერს იგებს და არც ამჯერად გასჭირვებია გამარჯვება."სიენამ" პირველი მეოთხედი 25:18 მოიგო, მერე და მერე კიდევ უფრო იმტკიცებდა ლიდერობას და საბოლოოდ დამაჯერებლად - 82:64 იმარჯვა. სანიკიძემ 24 წუთს ითამაშა და 3 ქულა, 4 მოხსნა, 2 ჩაჭრა და 2 დაფარება მიითვალა. ვიქტორმა 2-ჯერ უშედეგოდ შეუტია საშუალო დისტანციიდან, ხოლო 2 შორი სროლიდან 1 გამოიყენა.
აქვე ვთვათ მანუჩარ მარკოიშვილის შესახებ, რომელიც წარმატებულ თამაშს აგრძელებს. მისმა "კანტუმ" ეგრედ წოდებულ "ჩინლანდიას" თასისთვის მატჩი "კრემონასთან" 68:75 წააგო. მარკოიშვილმა 13 ქულა დააგროვა, თუმცა თავისიანებს ვერ უშველა.