თორნიკე შენგელიას „ლაბორალ კუტჩამ“ ესპანეთის პრიმერადივიზიონში მეორე გამარჯვება მოიპოვა. ვიტორიელებმა დღეს „მანრესას“ უმასპინძლეს და საკმაოდ იოლად - 87:67 დაამარცხეს.
ქართველი ფორვარდი ტრადიციულად სასტარტო ხუთეულში იყო და მოედანზე 21:53 წუთი გაატარა, რის განმავლობაშიც 8 ქულა და 5 მოხსნა დააგროვა, ბურთი კი 3-ჯერ დაკარგა. შენგელიამ 5-დან 2 ორქულიანი, 2-დან 1 სამიანი და 1 საჯარიმო ჩააგდო.
ვიტორიელთა გუნდს ახალწვეულმა საშა ვუიაჩიჩმა ულიდერა, რომელმაც 23 ქულა მიითვალა. 19 ქულითა და 10 მოხსნით ლატვიელი დავის ბერტანსი გამოირჩა. 
„ლაბორალ კუტჩას“ 5ტურის შემდეგ 2 გამარჯვება აქვს და მე-11 ასდგოლზე იმყოფება. მომდევნო ტურში, 9 ნოემბერს ვიტორიელები სტუმრად „გრან კანარიას“ ეთამაშებიან.