ნიკოლოზ ცქიტიშვილი ფინალური სერიის მატჩის საუკეთესო მოთამაშე გახდა, მისმა „მაჰრამმა“ კი საჩემპიონო სერია გამარჯვებით დაიწყო. თეირანელებმა “პეტროჩიმისთან” დაპირისპირების საწყისი მატჩი სტუმრად გამართეს და დაძაბულ ბრძოლაში 81:73 იმარჯვეს. 
 
ცქიტიშვილი სასტარტო შემადგენლობაი იყო და თანაგუნდელ ბაჰრამი ნიხანის მსგავსად, შეუცვლელად – 40 წუთს ითამაშა. საქართელოს ეროვნული ნაკრების ფორვარდმა 11-დან 8 ორქულიანი, 6-დან 1 სამქულიანი და 8-დან 3 საჯარიმო ჩააგდო და 22 ქულას 8 მოხსნა (5 მეტოქის ფარზე), 1 პასი, 1 ჩაჭრა და 2 დაფარება წაამატა. ცქიტიშვილის ეფექტურობის კოეფიციენტი 26 გახლდათ, რითაც იგი ორივე გუნდის რიგებში საუკეთესო იყო.
 
ფინალური სერია სამ მოგებამდე გრძელდება. სერიის მე-2 მატჩი 16 მაისს გაიმართება.
 

 
 