სუპელრიგის მორიგი ტურის დღეს დაგეგმილი  2 მატჩიდან თბილისური შეხვედრა უკვე დასრულდა: „ოლიმპმა“ დაძაბულ ბრძოლაში, 5 ქულის სხვაობით - 71:66 დაამარცხა „რუსთავი“ და მას ცხრილში გაუთანაბრდა.

ამ გუნდების მატჩს საკმაოდ პრინციპული მნიშვნელობა ჰქონდა, რადგან ორივე მათგანი ცხრილის ზედა ნაწილში არიან და მათ შორის სხვაობა 1 ქულა იყო. გამარჯვების შემთხვევაში ოლიმპელები რუსთაველებს ქულებით უთანაბრდებოდნენ და ეს ლეონიდ ივატინის გაწვრთნილმა გუნდმა მოახერხა კიდეც.

პირველი პერიოდი ფრედ - 18:18 დასრულდა. მეორე მეოთხედშიც ვერ გამოიკვეთა ლიდერი: თბილისურმა გუნდმა 2 ქულით - 20:18 იძალა და დიდ შესვენებაზე მცირე უპირატესობით გავიდა. მესამე ათწუთეულმაც თანაბრად ჩაიარა, ვერც ერთი გუნდი ვერ ახერხებდა წინ სოლიდური სხვაობით გაჭრას.

თანაბარი ორთაბრძოლა ბოლო წუთებამდე გაგრძელდა, თუმცა დასკვნით წუთებში თბილისელებმა მეტი სიზუსტე გამოავლინეს და ბოლო წუთზე 5 ქულით დაწინაურდნენ. რუსთაველებს ჰქონდათ შანსი, როცა ოლიმპელი მარკ ოგდენი არასპორტულად დაჯარიმდა. რევაზ ჩაჩანიძემ ორივე საჯარიმო ჩააგდო და სტუმართა ჩამორჩნა 3 ქულამდე შეამცირა. გადამწყვეტ შეტევაში რუსთაველებმა ბურთი დაკარგეს და მასთან ერთად თამაშის გადარჩნის შანსიც გაანიავეს.

„ოლიმპს“ 18 ქულით მიხეილ ჭოჭუამ ულიდერა. 14 ქულა მორის ჰილის ანგარიშზე დაგროვდა, გივი ბაქრაძემ კი 11 ქულასთან ერთად 8 პასიც მიითვალა. „რუსთავში“ 20-20 ქულით ადამ ბლეიზეკი და ტაირელ ნელსონი გამოირჩნენ. ამ უკანასკნელის ანგარიშზე 13 მოხსნაც დაგროვდა.

დღს, 18:30 საათზე, ქუთაისში დაიწყება კიდევ ერთი შეხვედრა: „ქუთაისი“ მარნეულის „დელტას“ უმასპინძლებს.

<img class="alignnone size-large wp-image-23007" src="http://gbf.ge/app/uploads/2017/12/olimpi-rustavi-1024x731.jpg" alt="" width="1024" height="731" />

<img class="alignnone size-large wp-image-23008" src="http://gbf.ge/app/uploads/2017/12/olimpi-rustavi1-1024x786.jpg" alt="" width="1024" height="786" />

<img class="alignnone size-large wp-image-23010" src="http://gbf.ge/app/uploads/2017/12/olimpi-rustavi3-1024x682.jpg" alt="" width="1024" height="682" />