სტატისტიკა გალერეა
რეგიონებში მეოთხედფინალური სერიების მატჩები საინტერესო
და დაძაბულ ბრძოლებით აღინიშნა. რუსთავში „ოლიმმა“ დამატებით დროში წააგო, ხოლო „ქუთაისმა“
სერიის პირველ მატჩში შინ „ბათუმთან“ შეხვედრა 75:78 დათმო.

რუსთავში დრამატულ და საინტერესო ბროლაში გაილია ძირითადი
40 წუთი. „ოლიმპი“ მესამე პერიოდში 13 ქულას აგებდა, თუმცა ბოლო წუთებზე ლიდერობის
მოპოვებაც მოახერხა და როცა ძირითადი დრო ფრედ - 72:72 დასრულდა, მოგების კარგი შანსი
ჰქონდა.

საქმე იმაში გახლდათ,
რომ 5 პერსონალურის გამო რუსთაველებს გუნდის 3 წამყვანი მოთამაშე აკლდათ. მიხეილ ჭოჭუამ,
ტერენს ოგლზბიმ და ქაქუცა აბაიშვილმა მოედანი დატოვეს, რაც ოვერტაიმში წარმატების შანსს
ოლიმპს უზრდიდა. რუსთავ ელებმა მოედანზე რეზო ჩაჩანიძე შეუშვეს, რომელსაც ძირითად
40-წუთეულში არ უთამაშია. ჩაჩანიძემ მიჯრით 11 ქულა მიითვალა - მან 3 ორქულიანი, 1
სამიანი და 2 საჯარიმო ზედიზედ ჩააგდო და „რუსთავმა“ ოვერტაიმის 13:0 მოგებით შთამბეჭდავი
გამარჯვება მოიპოვა - 85:72.

„რუსთავის“ შემადგენლობაში
22 ქულით ბომბარდირი მიხეილ ჭოჭუა გახდა. ლევან ცეკვავამ 15 ქულა დააგროვა, 14 ტენერნს
ოგლზბის ანგარიშზეა, ხოლო აკაკი დვალიშვილმა ორმაგი დუბლი - 14 ქულა და 13 მოხსნა მიითვალა.
„ოლიმპში“ 17 ქულით და 17 მოხსნით საუკეთესო შედეგი მარკო დუიკოვიჩს ჰქონდა. ნოდარ
გოგოძის ანგარიშზე კი 14 ქულა დაგროვდა.

სერიაში რუსთავე;ები
2:0 დაწინაურდნენ, მორიგი მატჩი კი 8 მაისს თბილისში გაიმართება. 

მატჩისშემდგომი
კომენტარები

მიხეილ ბერუაშვილი, „რუსთავის“ მთავარი მწვრთნელი:

„ვულოცავ ჩემს
გუნდს გამარჯვებას. ძალიან დაძაბული და აინტერესო მატჩი გამოდგა. დამატებით დროში ჩვენმა
გუნდმა მეტი შემართება გამოავლინა და ამ გამარჯვების წყალობით სერიაში 2:0 დავწინაურდით.
ვეცდებით, სერია ჩვენს სასარგებლოდ თბილისში დავსრულოთ“.

გია კაზანჯიანი, „ოლიმპის“ მთავარი მწვრთნელი:

„კარგი მატჩი
გამოვიდა. დამატებით დროში ვერ მოვახერხეთ მობილიზება. ვულოცავ მეტოქეს გამარჯვებას
და თბილისში დიდ ბრძოლას ვპირდებით“.