მაიკლ დიქსონმა „სტრასბურს“ საფრანგეთის ჩემპიონატში პირველი გამარჯვება მოაპოვებინა. სტრასბურელებმა პირველი ტურის მატჩი დიქსონის 18 ქულის მიუხედავად „ანტიბთან“ სტუმრად დათმეს, მეორე ტურში კი ასევე გასვლითი შეხვედრა ჩაატარეს „პარი-ლევალუასთან“ და მაიკლის ლიდერობით 83:81 მოიგეს.

საქართველოს ნაკრების კალათბურთელმა 10-დან 6 ორქულიანი, 3-დან 2 სამქულიანი და 3-დან 1 საჯარიმო ჩააგდო, 1 პერსონალური ფოლი მიიღო, ბურთი ერთხელ დაკარგა, მის წინააღმდეგ კი 2-ჯერ დაჯარიმდნენ. დიქსონმა 27 წუთში 19 ქულა, 4 მოხსნა, 5 პასი და 1 დაფარება მიითვალა.
დიქსონის გუნდს მე-3 ტურის მატჩი 3 ოქტომბერს ელის, როდესაც შინაურ კედლებში “შალონ-რეიმსს” დაუხვდება.