6 და 7 ივნისს 6 მატჩი გაიმართა. განსაკუთრებით დაძაბული და საინტერესო გამოდგა შეხვედრა გორში, სადაც „დინამო“ ჩავიდა და მასპინძლებს დიდი ბრზოლა გაუმართა.

&nbsp;

მატჩი გორელების უპირატესობით მიმდინარეობდა, დინამოელები კი წამოწევას ცდილობდნენ, რაც არაერთხელ მოახერხეს კიდეც. მატჩის ბედი ბოლო წუთებზე გადაწყდა. გიორგი ხუბულაშვილმა, რომელიც 13-წლამდელთა ჩემპიონატის ბომბარდირი და ყველაზე გამორჩეული მოთამაშეა, ბოლო წამებზე ორქულიანი და მას მოყოლილი საჯარიმო ზუსტად შეასრულა და გორელებს 1 ქულით - 77:76 გაამარჯვებინა.

&nbsp;

6 ივნისს თბილისში 4 შეხვედრა გაიმართა, რომლებშიც ფავორიტად მიჩნეულმა გუნდებმა დაგეგმილი გამარჯვებები მიითვალეს. დღეს, 7 ივნისს, საკალათბურთო აკადემიაში 1 შეხვედრაც ჩატარდა, რომელშიც თსსუ-მ და აჭარის ნაკრებმა ერთმანეთს დიდი ბრძოლა გაუმართეს. შეხვედრის ბოლოს ბათუმელებმა მეტი სიზუსტე გამოავლინეს და გამარჯვებას დაეპატრონნენ.