  
,,არმია’’ -
,,ქუთაისის’’ ნახევარფინალურ წყვილში ,,არმია’’ 1:0 ლიდერობს. დღეს სერიის მე-2 შეხვედრა
გაიმართება. თამაშის დაწყებამდე გუნდების მწვრთნელებმა წინასამატჩო პრესკონფერენციაზე
ისაუბრეს. 

წინასამატჩო პრესკონფერენცია

კოტე ტუღუში(,,არმიის’’ მთავარი მწვრთნელი):
1:0 წინ ვართ, თუმცა დღევანდელ თამაშს ძალიან დიდი მნიშვნელობა ექნება მთლიანად სერიაში.
ვეცდებით მაქსიმალურად გამოვიყენოთ მოედნის უპირატესობა, ქუთაისში თამაში ყოველთვის
რთულია, განსაკუთრებით ძნელი კი ახლა იქნება. 2 დღე დასვენება გვაქვს ქუთაისში წასვლამდე,
ამიტომ დღეს გვაქვს საშუალება ბოლომდე დავიხარჯოთ. 

მედეა მხეიძე(,,ქუთაისის’’ მწვრთნელი): დღეს ჩვენთვისაც
ძალიან მნიშვნელოვანი თამაშია, თუ მოვახერხეთ სერიის გათანაბრება, ეს კიდევ უფრო დიდი
მოტივაციას და იმედს მოგვცემს. ამიტომ ვეცდებით, დღეს გავიმარჯვოთ. კიდევ ერთხელ ვიტყვი,
რომ ,,არმიის’’ და ,,ქუთაისის’’ დაპირისპირება მთელი სეზონის განმავლობაში ყოველთვის
ყველაზე საინტერესო და დაძაბული იყო. 