2-4 აგვისტოს თბილისი საერთაშორისო ტურნირს უმასპინძლებს. საქართველოს დედაქალაქში თბილისის მერიის თასზე საასპარეზოდ დიდი ბრიტანეთის, ბელარუსისა და მოლდოვას ნაკრებები ჩამოვლენ. 
ტურნირი 3 დღეს გაგრძელდება, ყოველდღიურად ჩატარდება 2-2 შეხვედრა, რომლის განრიგის ნახვაც აქვე შეგიძლიათ. 
თამაშები გაიმართება სპორტის სასახლეში. ბილეთები სპორტის სასახლის სალაროებში ხვალიდან, 31 ივლისიდან გაიყიდება, რომლის ფასი 5 და 10 ლარი იქნება. სალაროები დილის 11 საათიდან საღამოს 19:00 საათამდე იმუშავებენ.