საკალათურთო სუპერლიგის დღეს დაგეგმილი 2 მატჩიდან, პირველში ერთმანეთს გათამაშების ლიდერი "დინამო" და ერთ-ერთი" აუტსაიდერი "მგზავრები" შეხვდნენ. მატჩი საკმაოდ საინტერესო და დაძაბული გამოდგა. ცხრილის ქვედა ნახევარში მყოფმა "მგზავრებმა" მოქმედ ჩემპიონსა და მიმდინარე სუპერლიგის ლიდერს დიდი წინააღმდეგობა გაუწიეს.&nbsp;&nbsp;

შეხვედრის პირველმა პერიოდმა თანაბარ ბრძოლაში ჩაიარა, ხოლო მეორეში ბუბა ბერიშვილის გაწვრთნილმა "მგზავრებმა" იძალეს და მეტოქეს ჯერ 10 ქულით გაექცნენ, შემდეგ კი, დიდი შესვენებისთვის 42:29 დაწინაურდნენ. მესამე პერიოდიდან ირაკლი ხოშტარიას გაწვრთნილმა დინამოელებმა თამაში გამოასწორეს და ჩამორჩენა 2 ქულამდე შეამცირეს (51:53), მაგრამ "მგზავრებმა" არ დათმო და ლიდერობა არ დათმო. მესამე მეოთხედის შემდეგ ბერიშვილის გუნდი 60:55 იგებდა.

გადამწყვეტ პერიოდში თანაბარი თამაში გაგრძელდა. "მგზავრების" კალათურთელები უპირატესობას არ თმობდნენ და შეხვედრის დასრულებამდე 5 წუთით ადრე კვლავ 5 ქულით - 63:58 იგებდნენ.