საქართველოს  ნაკრებში წამოსვლამდე „მეგა ბიმაქსში“ ბოლო მატჩი ითამაშა გოგა ბითაძემ. ადრიატიკის ლიგის სერბულ დერბიში „მეგა ლეკსი“ ბელგრადის FMP-ს შეხვდა და ბრძოლაში - 88:96 დამარცხდა.

ქართველი ცენტრი სასტარტო ხუთულში ითამაშა და მოედანზე 22:26 წუთი გაატარა. ბითაძემ 7-დან 3 ორქულიანი ჩააგო, 3 სამიანი კი ააცილა. შედეგად, 18 წლის ქართველმა ცენტრმა 6 ქულა მოაგროვა, რასაც 4 მოხსნა და 3 დაფარება მოაყოლა. ბიმაქსელთაგან საუკეთესო შედეგი სტეფან სინოვეცმ დააფიქსირა 22 ქულით. დილან ენისმა ორმაგი დუბლი - 19 ქულა და 10 მოხსნა მოაგროვა.

3 მოგებითა და 6 მარცხით „მეგა ბიმაქსი“ 12 გუნდიან ადრიატიკის ლიგაში მე-8 ადგილზეა. მომდევნო მატჩს ბითაძის გუნდი 4 დეკემბერს „ზადართან“ გამართავს.