ევროლიგაში მნიშვნელოვანი გამარჯვება იზეიმა გიორგი შერმადინის "უნიკახამ". მალაგელებმა გათამაშების ერთ-ერთ ლიდერ "ხიმკის" უმასპინძლეს და <span style="color: #ff0000;"><a href="http://www.euroleague.net/main/results/showgame?gamecode=92&amp;seasoncode=E2017#!boxscore">93:84</a></span> დაამარცხეს. ამით უნიკახელებმა ნავსი გატეხეს და ევროლიგაში 5-მატჩიანი წაგებათა სერია შეწყვიტეს.

ქართველი ლეგიონერი თამაშში სათადარიგოთა სკამიდან ჩაერთო და 13:52 წუთში 10 ქულა, 2 მოხსნა და 2 პასი მოაგროვა. გიორგიმ 5-დან 4 ორქულიანი და 3-დან 2 საჯარიმო ჩააგდო, ბურთი არ დაუკარგავს, 2 პერსონალური ფოლი მიიღო, მის წინააღმდეგ კი 4-ჯერ დაჯარიმდნენ.

ცენტრის პოზიციაზე ქართველი კალათბურთელის კონკურენტმა – ამერიკელმა ჯეიმს ოგასტინმა 14 ქულას 12 მოხსნა წაამატა, სერბმა ნემანია ნედოვიჩმა 21 ქულა ჩააგდო, პოლონელმა ადამ ვაჩინსკიმ კი 15 ქულა მოაგროვა.

4 მოგებითა და 8 მარცხით უნიკახელები მე-13 ადგილზე არიან. მალაგელები მომდევნო შეხვედრას 20 დეკემბერს, სტუმრად “ბარსელონასთან” გამართავენ.

<a href="http://iframe%20frameborder=0%20width=480%20height=270%20src=//www.dailymotion.com/embed/video/x6boml0%20allowfullscreen/iframe"><iframe src="//www.dailymotion.com/embed/video/x6boml0" width="480" height="270" frameborder="0" allowfullscreen="allowfullscreen"></iframe></a>

&nbsp;