მიკლ დიქსონის აეკ-მა საბერძნეთის ჩემპიონატის ნახევარფინალურ სერიაში ათენის „პანათინაიკოსს“ სერია გაუთანაბრა. პირველი მატჩის სტუმრად 70:80 წაგების შემდეგ აეკ-ელებმა საშინაო მატჩი დრამატულ მატჩშ - 71:70 მოიგეს და საქმე მე-3, გადამწყვეტ მატჩამდე მიიყვანეს.

საქართელოს ნაკრების ნატურალიზებულმა წევრმა მოედანზე 17:26 წუთი გაატარა და 4 ქულა, 4 მოხსნა (2 შეტევაში) და 5 პასი მიითვალა. ამერიკელმა უკანახაზელმა 6-დან 2 ორქულიანი ჩააგდო, 5 სამქულიანი ააცილა, ბურთი ერთხელ დაკარგა, 2 პერსონალური ფოლი მიიღო, მის წინააღმდეგ კი 4-ჯერ დაჯარიმდნენ.
ცხადია, წყვილის ფავორიტად მაინც “პანათინაიკოსი” რჩება, რომელიც ნახევარფინალის გადამწყვეტ მატჩს, 18 მაისს, შინ მიიღებს. უკვე ცნობილია, რომ ათენური შერკინების გამარჯვებული ფინალში პირეოსის “ოლიმპიაკოსს” დაუპირისპირდება.
 