სტამბოლის "გალათასარაიმ" თურქეთის ჩემპიონატის ფინალურ სერიაში ანგარიში გაათანაბრა. მე-4 მატჩის მოგებაში მანუჩარ მარკოიშვილს წილი სოლიდურია - ქართველმა უკანახაზელმა 16 ქულა ჩააგდო, "გალათასარაიმ" კი "ფენერბაჰჩე" 88:82 დაამარცხა.
მარკოიშვილი სასტარტო ხუთეულში იყო და მოედანზე  გატარებულ 32:25 წუთში 16 ქულა, 4 მოხსნა, 2 ჩაჭრა და 1 პასი მიითვალა. მანუჩარმა 6-დან 3 ორქულიანი, 4-დან 3 სამიანი და2-დან 1 საჯარიმო ჩააგდო. 
გამარჯვებულებს კარლოს აროიომ უიდერა, რომელმაც 34 წუთში 24 ქულა და 5 პასი მიითვალა. "ფენერბაჰჩეში" 22-22 ქულით საუკეთესონი იყვნენ ბო მაკალები და ლინას კლეიზა, თუმცა მათმა გარჯამ მასპინძლებს გამარჯვებაშ ხელი ვერ შეუშალა.
ფინალური სერიის მომდევნო შეხვედრა "ფენერბაჰჩეს" დარბაზში, 13 მაისს გაიმართება.

 
 