საქართველოს ეროვნული ნაკრებისა და “გოლდენ სტეიტ უორიორსის” ცენტრმა ზაზა ფაჩულიამ 2017 წლის “ოლ სტარის” გამოკითხვაში 1 528 941 ხმა (!) მიიღო და დასავლეთ კონფერენციაში მხოლოდ თანაგუნდელ კევინ დურანტს ჩამორჩა, თუმცა, გამოკითხვის ახალი ფორმატის თანახმად, მაინც სასტარტო ხუთეულს მიღმა დარჩა.
 ქართველი ცენტრი ნბა-ს მოთამაშეებმა და ჟურნალისტებმა დააღალატეს, რომელთაც ზაზას, შესაბამისად, მე-12 და მე-10 ადგილები მიუჩინეს. შედეგად, ფაჩულიას კოეფიციენტი 6.25-ს გაუტოლდა და ის დასავლეთ კონფერენციაში მე-6 პოზიციაზე აღმოჩნდა.ცხადია, ეს ქართველი კალათბურთელისთვის მაინც დიდი წარმატებაა, რადგანაც ის კონფერენციაში მხოლოდ დურანტს, კავაინ ლეონარდს, ენტონი დევისს, დემარკუს კაზინსსა და დრეიმონდ გრინს ჩამორჩა, უკან კი მარკ გასოლი, კარლ-ენტონი თაუნსი, ლამარკის ოლდრიჯი და დეანდრე ჯორდანი მოიტოვა.ზაზას “ოლ სტარში” მოხვედრის შანსი ჯერაც აქვს, თუკი, მას დასავლეთ კონფერენციის გუნდის თავკაცი, რომელიც “გოლდენ სტეიტში” მისივე დამრიგებელი სტივე კერი იქნება, მას სათადარიგოთა შორის დაასახელებს.
 
           გამოკითხვის შედეგად შერჩეული ხუთეულები ასე გამოიყურება:აღმოსავლეთ კონფერენციაკაირი ირვინგი, დემარ დეროზანი, ლებრონ ჯეიმსი, იანის ანტეტოკოუნმპო, ჯიმი ბატლერი.
 
დასავლეთ კონფერენციაჯეიმს ჰარდენი, სტეფ კარი, კევინ დურანტი, კავაი ლეონარდი, ენტონი დევისი.
 