 სტატისტიკა
 
 
 
 
 
      
თბილისში ზედიზედ 2 მატჩის წამგებმა "შსს-აკადემიამ"
ბათუმში დღეს 78:72 მოიგო და სერიაში ჩამორჩენა მინიმუმამდე შეამცირა. შედეგიანად ჩატარებული
ბოლო მეოთხედის წყალობით არჩილ ჟღენტის გუნდმა გამარჯვება მოიპოვა და მეოთხედფინალურ
სერიაში ანგარიში 2:1 გახდა ბათუმელთა სასარგებლოდ.

"შსს-აკადემიას" წაგების უფლება არ ჰქონდა
- წინააღმდეგ შემთხვევაში სერიას მშრალი ანგარიშით წააგებდა და მოქმედი ჩემპიონი
5-8 ადგილებისთვის ბრძოლაში გადაერთვებოდა. ბოლო მეოთხედის წინ 4 ქულით ჩამორჩენილმა
აკადემიელებმა ეს არ დაუშვეს და 20:10 მოგებული პერიოდის შემდეგ ღირსეული გამარჯვება
მოიპოვეს.

გამარჯვებაში ლომის წილი მილე ილიჩმა დაიდო, რომელმაც
27 ქულა და 19 მოხსნა მიითვალა. აკადემიელებმა ფარზე გვარიანად დაჩაგრეს მასპინძლები
და მოხსნებში 52:21 აჯობეს. 15 ქულა, 13 მოხსნა და 5 პასი მიითვალა რეზო როგავამ, ხოლო
ლევან ფაცაციამ 13 ქულა მიითვალა. "ბათუმში 19-19 ქულა კემერონ მაკკეფრიმ და ჯუნიორ
ქედუგინმა მიითვალეს. 

ხვალ, 4 მაისს, 17:00 საათზე,  ბათუმი სერიის მე-4 მატჩს უმასპინძლებს.
მატჩისშემდგომი კომენტარები
არჩილ ჟღენტი
(შსს აკადემიის მთავარი მწვრთნელი):  მადლობა ჩემს გუნდს და ბიჭებს ბრძოლისთვის. სერიაში
ანგარიში ჯერ 1:2-ია. სხვას  ვერაფერს გეტყვით.




მიხეილ კობეშავიძე
(„ბათუმის“ მთავარი მწვრთნელი): შსს აკადემიამ 20 ბურთით მეტი მოგვიხსნა,
ფარი მთლიანად წავაგეთ. სამწუხაროა, მაგრამ ძალა არ გვეყო. ხვალ კიდევ უფრო დიდი ბრძოლაა და
ყველაფერს გავაკეთებთ, ვნახოთ რა იქნება. 

ფოტო: შსს აკადემიის პრეს-სამსახური
