დასრულდა სუპერლიგის მეორე ტურის მატჩი ,,არმიასა” და
,,დინამოს” შორის, რომელიც დღეს თბილისის სპორტის სასახლეში 14 საათზე გაიმართა.არმიელებმა
თავიდანვე მოიპოვეს  უპარატესობა და

 
  
 პირველი
პერიოდი 10-ქულიანი სხვაობით ჩაამთავრეს - 24:14.




მეორე პერიოდის შუაწელში არმიელთა სასარგებლოდ კვლავ
10-ქულიანი სხვაობა დაფიქსირდა - 29:19.  აღნიშნული
პერიოდის დარჩენილი დროც ,,ძალოვანთა” უპირატესობით წარიმართა და შეხვედრის პირველი
ნახევარი მათივე სასარგებლოდ, ანგარიშით 43:24 დასრულდა.




 მესამე პერიოდის
მიწურულს, მეოთხედის 1.19 წუთით ადრე დასრულებამდე ქულათა სხვაობამ 34-ს უწია -
65:31, მეოთხედი კი 72:36 დასრულდა.  ამ პერიოდში
არმიელებმა მეტოქეს პრაქტიკულად შანსი არ დაუტოვეს, განსაკუთრებით აქტიურობდნენ არმიელთა
ახალწვეული ლეგიონერები: იოაკიმ შელბონის ანგარიშზე 16 ქულაა, უილიამ ტომასისა და გილერმო
დიასმა კი 14-14 ქულა მიითვალეს. ამ უკანსაკნელმა 
9 მოხსნაც მიითვალა და ორმაგ დუბლამდე 1 მოხსნა დააკლდა. 




,,არმიამ” შეხვედრა დიდი სხვაობით, 90:53 მოიგო და ამ
სეზონში პირველი გამარჯვება მიითვალა. 




 რაც შეეხება
,,დინამოს”, მის შემადგენლობაში საუკეთესო გახლდათ დუდა სანაძე, რომელემაც 19 ქულა
მოაგროვა. 




 აქვე შეგახსენებთ,
რომ დღის პირველ შეხვედრაში ,,სოხუმმა“ თსსუ-ს 88:70 სძლია, ტურის დასკვნით შეხვედრაში
კი, 16 საათზე ერთმანეთს  შსს-სა და სტუ-ს გუნდები
გაეჯიბრებიან. 


