ზაზა ფაჩულის „მილუოკიმ“ „ჩიკაგოს“ საპლეიოფო მატჩი მოუგო და სერიაში ჩამორჩენა შეამცირა. მილუოკელებმა დრამატულ მატჩში სძლიეს ჩიკაგოელებს და თავიდან მშრალი ანგარიშით წაგება აირიდეს. სერიის მეოთხე მატჩის შემდეგ საერთო ანგარიში 1:3 გახდა.
ზაზა ფაჩულიამ ამ მატჩში პირადი რეკორდი დაამყარა. ქართველმა ცენტრმა ნბა-ს 12-წლიან კარიერაში ყველაზე მეტი ჩაჭრა სწორედ „ჩიკაგოსთან“ დღევანდელ მატჩში მიითვალა. ზაზამ 8 ქულა, 6 მოხსნა და 1 პასი მოაგროვა, თუმცა ყველაზე გამორჩეული მისი 6 ჩაჭრა გახლდათ.
მილუოკელებმა შეხვედრა ბოლო წამზე მოიგეს. შეხვედრის დასრულებამდე 0,8 წამით ადრე ჯარედ დადლიმ ბურთი გვერდითა ხაზიდან შემოიტანა, რომელიც ჯერიდ ბეილისიმ ფარქვეშ მიიღო და  მყისიერად ფარში მიუჩინა ადგილი - 92:90 და „მილუოკი“ ბრძოლას აგრძელებს.
სერიის მორიგი მატჩი 27 აპრილს ჩიკაგოში გაიმართება.