ევროლიგის მონაწილე 2 ქართველის გუნდი ერთმანეთს მე-11 ტურში შეხვდა. თორნიკე შენგელიას "ბასკონიამ" ვიტორიაში ესპანურსავე "უნიკახას" უმასპინძლა და 88:82 დაამარცხა. შეხვედრა საკმაოდ საინტერესო გამოდგა - მალაგელებმა მასპინძლებს გვარიანი წინააღმდეგობა გაუწიეს, თუმცა ფავორიტად მიჩნეულმა ბასკონიელბმა მორიგი გამარჯვება მაინც მოიპოვეს.

შენგელია მატჩის ერთ-ერთი საუკეთესო იყო, თუმცა ბოლო წუთებამდე ცოტა ინერტული იყო. ბასკონიელთა ქართველი ფორვარდი სასტარტო ხუთეულში არ გამოჩენილა და მოედანზე არასრული 20 წუთი გაატარა.  მატჩის დასრულებამდე 5 წუთით ადრე თორნიკეს პირად ანგარიშზე მხოლოდ 3 ქულა ირიცხებოდა, თუმცა დარჩენილ დროში მან 8 ქულა, რამდენიმე მოხსნა და პასი მიითვალა.

საბოლოოდ შენგელიას ანგარიშზე 12 ქულა, 6 მოხსნა, 2 პასი, 2 ჩაჭრა და 1 დაფარება დაგროვდა. 7-დან 4 ორქულიანი ჩააგდო და საჯარიმოებშიც იდენტური მაჩვენებელი ჰქონდა, ბურთი ერთხელ დაკარგა, 2 პერსონალური ფოლი მიიღო, მის წინააღმდეგ კი 7-ჯერ დაჯარიმდნენ.

შერმადინი მალაგელთა სასტარტო შემადგენლობაში გახლდათ და 14:29 წუთში 2 ქულა და 3 მოხსნა მოაგროვა. ქართველმა ცენტრმა 4-დან 1 ორქულიანი ჩააგდო, 2 პერსონალური ფოლი მიიღო, მის წინააღმდეგ კი თამაშის წესები ერთხელ დაირღვა.

5 მოგებითა და 6 მარცხით "ბასკონიამ" მე-9 ადგილზე აინაცვლა, ხოლო “უნიკახას” 3 გამარჯვება შერჩა და ბოლო ადგილზეა. 14 დეკემბერს მალაგელები რუსულ “ხიმკის” უმასპინძლებენ, ხოლო 15-ში “ბასკონია” თურქულ “ანადოლუ ეფესს” ესტუმრება.

<a href="http://dai.ly/x6ba81k"></a><a href="http://iframe%20frameborder=0%20width=480%20height=270%20src=//www.dailymotion.com/embed/video/x6ba81k%20allowfullscreen/iframe"><iframe src="//www.dailymotion.com/embed/video/x6ba81k" width="480" height="270" frameborder="0" allowfullscreen="allowfullscreen" data-mce-fragment="1"></iframe></a>

<img class="alignnone size-medium wp-image-23156" src="http://gbf.ge/app/uploads/2017/12/shemadini-19-baskonia-730x486.jpg" alt="" width="730" height="486" />