საქართელოს 18 წლამდე გოგონათა ნაკრები ევროპის ჩემპიონატის B დივიზიონში საასპარეზპდ მიემგზავრება. ნინო ყიფშიძისა და ზვიად დიდბარიძის გაწვრთნილი ნაკრები ტურნირის მასპინძელ ირლანდიში ხვალ, გამთენიისას გაფრინდება და პირველ მატჩს 4 აგვისტოს გამართავს.
ტურნირში 24 ნაკრები მონაწილეობს, რომლებიც 4 ქვეჯგუფში არიან გადანაწილებულნი. საქართველო С ჯგუფში რუმინეთთან, ჰოლანდიასთან, ისრაელთან, ნორვეგიასა და შვეიცარიასთან მოხვდა. თითოეული ჯგუფიდან მეოთხედფინალში 2 საუკეთესო გუნდი გადის.

საქართველოს ნაკრების კალენდარი შემდეგნაირად გამოიყურება:
4 აგვისტო - საქართველო VS ჰოლანდია - 16:45 5 აგვისტო - რუმინეთი VS საქართველო - 21:15 6 აგვისტო - ისრაელი VS საქართველო - 19:00 8 აგვისტო - საქართველო VS შვეიცარია - 16:45 9 აგვისტო - ნორვეგია VS საქართველო - 23:30 (მითითებული თბილისის დრო)
18-წლამდელთა ნაკრები, როგორც გუნდი, საქართველოს 2016-17 წლების სეზონის ქალთა ლიგაში ასპარეზობდა და ჩემპიონი გახდა. ამ ნაკრების ბირთვს ის გოგონები წარმოადგენენ, რომლებმაც გასულ წელს 16-წლამდელთა C დივიზიონი მოიგეს.
საქართველოს ნაკრების შემადგენლობა:
ნატალია ოთხმეური, ვიქტორია გეგეშიძე, ელენე ილურიძე, სალომე კალანდაძე, მარიამ ღარიშვილი, ლიკა მიქიაშვილი, მარია ოქროპირიძე, გვანცა ბოჭორიშვილი, ელენე მანდარია, ანა ქავთარაძე, ანა ქარსელაძე, ნინო ბაგაური