სეზონი გამარჯვებით გახსნა გიორგი ცინცაძის „სკოპიე აეროდრომმა“, რომელმაც ადრიატიკის ლიგის პირველ ტურში შინ ხორვატული „ზადარი“ 72:58 დაამარცხა.
ქართველი კალათბურთელი სასტარტო ხუთეულში იმყოფებოდა და მოედანზე თავისიანთაგან ყველაზე მეტი - 37:21 წუთი გაატარა. ცინცაძე მაკედონიურ გუნდში ერთ-ერთი საუკეთესო იყო. გიორგიმ 13 ქულა, 4 მოხსნა, 5 პასი და 4 ჩაჭრა მიითვალა. ქართველმა გამთამაშებელმა 9-დან 3 ორქულიანი, 7-დან 2 სამქულიანი და 2-დან 1 საჯარიმო ჩააგდო, ბურთი 6-ჯერ დაკარგა, ერთხელ დაუფარეს, ამდენჯერვე დაჯარიმდა, მის წინააღმდეგ კი თამაშის წესები 4-ჯერ დაირღვა.
სკოპიელთა რიგებში 10-ქულიან ზღვარს ცვეტკოვიჩი (16) და მარინკოვიჩიც (13) ასცდნენ, სათამაშო დრო კი ქართველ გამთამაშებელს ყველაზე მეტი ჰქონდა. ცინცაძის კლუბს ადრიატიკის ლიგაში მომდევნო მატჩი 12 ოქტომბერს ელის, როდესაც პოდგორიცაში ჩერნოგორიულ “ბუდუჩნოსტს” ესტუმრება.
 