 ვიდეო
 
  
 კალათბურთის ეროვნული ფედერაციის გამგეობის წევრები დღეს ოლიმპიურ კომიტეტში ამ ორგანიზაციის ხელმძღვანელებს შეხვდნენ. შეხვედრას ოლიმპიური კომიტეტის მხრიდან გენერალური მდივანი ემზარ ზენაიშვილი, სპორტული დირექტორი გიორგი ესაკია და ვიცე-პრეზიდენტები - მამუკა ხაბარელი და  ნინო სალუქვაძე ესწრებოდნენ.
ფედერაციის გამგეობის წევრებმა ოლიმპიური კომიტეტის ხელმძღვანელებს იმ შეხვედრების  შედეგები გააცვნეს, რომლებიც საკალათბურთო წრეებთან გამართეს. შეგახსენებთ, რომ გამგეობამ სხვადასხვა საკალათბურთო ფენების წარმომადგენლებთან 7 შეხვედრა გამართა, რომელთაგან მომავალ საპრეზიდენტო არჩვნებთან დაკავშირებით რჩევები და რეკომენდაციები მიიღო.
გამგეობის წევრებმა შეხვედრები დაასრულეს, ხვალ კი საბოლოოდ დაადგენენ 11 დეკემბერს გასამართი არჩევნების პროცედურებსა და დელეგატთა რაოდენობას.

 
 



