ევროთასის ჯგუფური ეტაპის ბოლო ტურში გიორგი შერმადინის „კანტუმ“ ბელგიაში, „ოსტენდესთან“ 77:83 წააგო, თუმცა მომდევნო ეტაპზე მაინც გავიდა. ამ შეხვედრას პრინციპული მნიშვნელობა არ ჰქონდა, თუმცა მის მოსაგებად იტალიურმა კლუბმა ბოლომდე იბრძოლა და გამარჯვებასთანაც ახლოს იყო.
ბოლო მეოთხედის წინ კანტუელები 6 ქულით - 59:53 იგებდნენ, თუმცა გადამწყვეტ პერიოდში მასპინძლებმა თავისი მაინც გაიტანეს და 30:18 მოგებული ათწუთეულის შემდეგ გამარჯვება გაიფორმეს. 
შერმადინი სასტარტო ხუთეულში იყო, თუმცა მოედანზე მხოლოდ 7:24 წუთით გამოჩნდა. მცირე დროში ქართველმა ცენტრმა 2-დან 1 ორქულიანი ჩააგდო და 3 ფარიდან ასხლეტილი ბურთი მოხსნა. კანტუელთაგან საუკეთესო შედეგი კი ჯეიმს ფელდეინს ჰქონდა - 16 ქულა.
„კანტუმ“ საბოლოოდ 4 მოგებითა და 6 წაგებით ჯგუფში მე-4 ადგილი დაიკავა და მეორე ეტაპზე გავიდა, სადაც J ჯგუფში მოხვდა რუსულ „ხიმკისთან“, ბერძნულ პაოკ-თან და ევროლიგის B ჯგუფის მე-6-ადგილოსანთან, რომელიც ან ხორვატიული „ცედევიტა“ იქნება, ან - ბელგიური „ლიმოჟი“.

 B ჯგუფი

მოგება

წაგება

ბურთების

შეფარდება

+/-
გრან კანრია

10

0

837

704

133
ოსტენდე

6

4

768

766

2
დიჟონი

6

4

710

739

-29