საქართველოს 20-წლამდელთა ნაკრებმა ლატვიაში მესამე გამარჯვება იზეიმა. ევროპის ახალგაზრდულ ლიგის მეორე წრეში დაგეგმილი 5 მატჩიდან 3 უკვე ჩატარდა და ნიკოლოზ ჩერქეზიშვილის გაწვრთნილმა გუნდმა ყველა მათგანი იოლად მოიგო. ქართველების მორიგი მსხვერპლი რუსული კლუბი "ოლიმპი 97" გამოდგა, რომელიც ჩვენებმა <a href="http://www.fibalivestats.com/u/EYBL/786436/bs.html">80:52 (სტატისტიკისთვის დააკლიკეთ)</a> დაამარცხეს.

საქართველოს ნაკრებში საუკეთესო კვლავ გიორგი კორსანტია გახლდათ, რომელმაც 23 წუთში 18 ქულა და 12 მოხსნა მიითვალა. 17 ქულა მიითვალა გიორგი კუჭავამ, აკაკი ფიფიას ანგარიშზე კი 12 ქულა დაგროვდა.&nbsp;

დღეს საქართველოს ნაკრები კიდევ ერთ შეხვედრას გამართავს: თბილისის დროით 17:30 საათზე შვედურ "ლულეასთან" შეხვედრა დაიწყება.&nbsp;