თელავმა კალათბურთში კახეთის ჩემპიონატს უმასპინძლა. ტურნირი ადგილობრივი კალათბურთის ფედერაციისა და თელავის მუნიციპალიტეტის სპორტისა და ახალგაზრდობის საქმეთა სამსახურის ორგანიზებით ჩატარდა.
შეჯიბრში მონაწილეობა მიიღეს გუნდებმა მთელი კახეთიდან - სიღნაღიდან, გურჯაანიდან, ლაგოდეხიდან, დედოფლისწყაროდან, ახმეტიდან და რა თქმა უნდა, თელავიდან. ტურნირს დაესწრო და დაჯილდოვების ცერემონიალში მონაწილეობა მიიღო საქართველოს კალათბურთის ფედრაციის ხელმძღვანელობამ: პრეზიდენტმა ბესიკ ლიპარტელიანმა და გენერალურმა მდივანმა მერაბ რატიშვილმა.
 

 
ფინალურ მატჩში ერთმანეთს თელავისა და გურჯაანის გუნდები შეხვდნენ. მატჩი მასპინძლეთა უპირატესობით წარიმართა და თელაური „ბურჯი-95“-ის გამარჯვებით, 101:31 დასრულდა. 
თელაველთა ღვაწლმოსილი მწვრთნელი ნოდარ იანქოშვილი კალათბურთის განვითარებაში შეტანილი წვლილისთვის საქართველოს კალათბურთის ფედერაციის პრეზიდენტმა საპატიო სიგელით დააჯილდოვა.
 

 
 