გიორგი ცინცაძის გუნდმა ლიბანის ჩემპიონატში მორიგი მატჩი გამართა და მარცხი იწვნია. „ჩემპვილმა“ „ტადამონს“ უმასპინძლა და შეხვედრა 75:85 დათმო. 
საქართველოს ეროვნული ნაკრების წევრმა აღნიშნული მატჩი შეუცვლელად ითამაშა. 40 წუთში ცინცაძემ 17 ქულა, 6 მოხსნა, 3 პასი და 1 ჩაჭრა დააგროვა. გიორგიმ 7-დან 5 ორქულიანი, 8-დან 2 სამიანი და 2-დან 1 საჯარიმო ჩააგდო და მარგი ქმედების კოეფიციენტით გუნდში მხოლოდ სერბ ვლადან ვუკოსავლევიჩს ჩამორჩა. ამ უკანასკნელმა 39 წუთშ 30 ქულა და 10 მოხსნა მიითვალა.
„ჩემპვილს“ 10 მატჩიდან 7 წაგება აქვს და 10-გუნდიან ჩემპიონატში მე-7 ადგილზეა. მომდევნო ტურში, 11 მარტს, „ჩემპვილი“ ცხრილში მეზობელ „ჰომენეტმს“ სტუმრად ეთამაშება.