ატლანტელთა ძირითადი ცენტრის, დომინიკელი ალ ჰორფორდის ტრავმის გამო საქართველოს ეროვნული ნაკრების ცენტრი ზაზა ფაჩულია „ჰოუქსის“ ხუთეულში გამოჩნდა. ეს მოხდა „ქორების“ ჩატარებულ გასულ მატჩში, რომელშიც ატლანტელებმა „ვაშინგტონი“ 99:92 დაამარცხეს.
 
საქართველოს ნაკრების კაპიტანმა 23 წუთი და 52 წამი ითამაშა და ერთ-ერთ ეპიზოდში მეტად ეფექტური “სლემ დანქი” შეასრულა. მთლიანობაში კი ჩვენებურის მონაგარმა 7 ქულა (4-დან 2 ორქულიანი, 7–დან 3 საჯარიმო და 4 მოხსნა შეადგინა. 
მომდევნო შეხვედრას ატლანტელები 8 თებერვალს შინ, „ფილადელფიას“ წინააღმდეგ ჩაატარებენ.