ნაციონალურ საკალათბურთო ასოციაციის&nbsp; რეგულარულ ჩემპიონატში მე-1000 მატჩი გამართა ზაზა ფაჩულიამ. ამ მოვლენასთან დაკავშირებით შეხვედრის დაწყებამდე ზაზას მაისურზე სამახსოვრო ავტოგრაფი გააკეთა სტეფ კარიმ და სანაცვლოდაც მოითხოვა ზაზას ხელმოწერა. "მინესოტასთან" საშინაო შეხვედრა კარისთვისაც დასამახსოვრებელი აღმოჩნდა - მან თავისი მე-14 000 ქულა ჩააგდო NBA-ში.

რაც მთავარია, როგორც ზაზას, ასევე სტეფს მატჩის ბოლოსაც ისეთივე განწყობა ჰქონდათ, როგორიც დაწყებამდე - "გოლდენ სტეიტმა" საინტერესო ბრძოლაში ეფექტური ანგარიშით - <a href="http://www.espn.com/nba/boxscore?gameId=400975459"><strong><span style="color: #ff0000;">126:113</span></strong></a> გაიმარჯვა.&nbsp;

ზაზამ 16 წუთში 9 ქულა, 6 მოხსნა და 3 პასი მოაგროვა. მის ანგარიშზე 8-დან 4 ორქულიანი და 2-დან 1 საჯარიმოა. სტეფ კარიმ 25 ქულა და 9 შედეგიანი გადაცემა შეასრულა. მატჩის საუკეთესო კალათბურთელი კი სამმაგდუბლოსანი კევინ დურანტი იყო: 28 ქულა, 10 მოხსნა, 11 პასი.
<div id="adoceanadvertlinegeyojritdmva">&nbsp;</div>
"უორიორსი" მომდევნო მატჩს 28 იანვარს "ბოსტონთან" გამართავს.

დაბოლოს, "გოლდენ სტეიტის" საიტმა ზაზას რეგულარულში მეათასე მატჩი მიულოცა და შეგვახსენა - "მეომართა" შორის ქართველი მესამე კალათბურთელია, რომელმაც ამ ნიშნულს უწია. მანამდე 1000 შეხვედრას&nbsp;დევიდ ვესტმა და ანდრე იგუოდალამ გადააბიჯეს.

[embed]https://www.youtube.com/watch?v=ALYXwgMRFUM[/embed]