 დღეს, საკალათბურთო აკადემიაში  დაიწყო ეროვნული ჩემპიონატი 18-წლამდე კალათბურთელთა
შორის.  2012-13 წლების სეზონში პირველობას
ერთმანეთს 18 გუნდი შეეცილება:
 
 
 
 
 
 
 
 
 
          

   შსს აკადემია,
რუსთავი 1, რუსთავი 2, ნიკეა, მართვე 1, მართვე 2,  მართვე 3, ჰიუნდაი 1, ჰიუნდაი
2, თსსუ, აკადემია 1, აკადემია 2, ქუთაისი, დინამო, მარნეული, მაკაბი, თელავი და ნაკრები-97.

    პირველი მატჩი ,,მართვე1-სა“  და ,,მართვე2-ს“ შორის გაიმართა.შეხვედრის სამივე
პერიოდში მეორე გუნდი დომინირებდა და პერიოდების ანგარიშები თავიანთ სასაგებლოდ დააფიქსირა
(13:21,11:17,6:16). ბოლო მეოთხედში ,,მართვე 1“  გააქტიურდა, თუმცა საბოლოო გამარჯვებამდე ქულები
არ ეყო და დამარცხდა 53:65.

   გამარჯვებული გუნდიდან 18 ქულითა და 11 მოხსნით
ორმაგი დუბლის ავტორი სოსო გოგნაძე გახდა. ,,მართვე 1“-დან  კი ორმაგი დუბლი ირაკლი ჩიტიძემ შეასრულა, ყველაზე
მეტი, 18 ქულა, ლაშა მირზაშვილმა მოაგროვა.

     დღის მეორე თამაშში ერთმანეთს ჰიუნდაი და დინამო
დაუპირისპირდნენ.  პირველი მეოთხედი დინამოელთა
სასარგებლოდ დასრულდა  7:14,  მეორე პერიოდი 16:12 ჰიუნდაიმ მოიგო და დინამო სამქულიანი
უპირატესობით გავიდა დიდ შესვენებაზე.მეორე ნახევარში ლიდერობა კვლავაც  ,,დინამომ“ მოიპოვა, რაც საბოლოო შედეგზეც აისახა-61:44
.


 გამორჩეული კალათბურთელი გამარჯვებულ გუნდს რამდენიმე
ჰყავდა:

  ორმაგი დუბლი
ზეზვა ლილუაშვილის ანგარიშზეა-13 ქულა, 12 მოხსნა.ქულათა მონაგარით გუნდს ნიკა ამირხანაშვილმა
ულიდერა-20 ქულა, 1 ქულა დააკლდა ორმაგ დუბლამდე ოთარ ამონაშვილს-9 ქულა, 21 მოხსნა.

     დღის მესამე შეხვედრა ,,სამედიცინოსა“  და ნაკრები-97 -ს შორის შედგა. ნაკრებმა თამაშის
დაწყებისთანავე მოიპოვა უპირატესობა და დასრულებამდე არ გაუშვია მართვის სადავეები
ხელიდან. მატჩი სოლიდური უპირატესობით 75:34 მოიგო. 

,,მოგებულთაგან“  ორმაგი დუბლის ავტორი ვილი ისიანი გახდა-13 ქულა,
14 მოხსნა. ლევან გოგალაძემ კი 14 ქულა მიითვალა.

 ,,სამედიცინოს“  მხრიდან გიორგი რაზმაძე გამოირჩა 11 ქულით.

      მორიგი
მატჩი,რომელსაც  ასევე საკალათბურთო აკადემიამ
უმასპინძლა, შსს აკადემიასა და მართვე3-ს შორის გაიმართა. ფავორიტი შსს-ს კლუბი გახლდათ
და მათივე გამარჯვებით, დიდი სხვაობით 125:35 დასრულდა.

   მოგებულთაგან თავის გამოჩენის შანსი ბევრს მიეცა.
ყველაზე მეტი 20 ქულა თორნიკე შეყილაძემ დააგროვა და 17 მოხსნასთან ერთად , ჯამში,
ორმაგი დუბლი შეასრულა. ორმაგი დუბლით გამოირჩნენ ასევე გიორგი აბაშიძე (15 ქულა,
18 მოხსნა) და გიორგი გორდულაძე (11 ქულა, 18 პასი).

    მართვე 3-ის მხრიდან ყველაზე მეტი, 7-7 ქულა,
გეგა გიორგაძის და ვლადიმერ გოგოსაშვილის ანგარიშზეა.

      18-წლამდე ჩემპიონატის დღევანდელ დღის ბოლო თამაში
აკადემიის კლუბებს შორის შედგა. აკადემია 1 
აკადემია 2-ის წინააღმდეგ და საბოლოო შედეგი საკალათბურთო აკადემიის პირველმა
კლუბმა 72:56 დააფიქსირა თავის სასარგებლოდ.

    გამარჯვებული
გუნდიდან 24 ქულითა და 10 მოხსნით ბექა დარახველიძემ გამოიჩინა თავი, ორმაგი დუბლი
ჩაიწერა აქტივში აგრეთვე ნიკა ცქიტიშვილმა-11 ქულა, 12 მოხსნა.

     აკადემია2-ის
მხრიდან ქულათა მონაგარი საუკეთესო გიორგი თევდორაშვილს ჰქონდა, ორმაგი დუბლი კი ჯანო
ბერაიას ანგარიშზეა-13 ქულა, 14 მოხსნა.

     ეროვნული ჩემპიონატი 18-წლამდე კალათბურთელთა
შორის გრძელდება. 2 ნოემბერს თამაშები ქუთაისსა და რუსთავში გაიმართება.

,,ქუთაისი" ჰიუნდაი2-ს
მიიღებს, რუსთავში კი ადგილობრივი ,,რუსთავი2“ ,,მაკაბის“  გაეჯიბრება.

