ხვალ, 15 ივლისს, 16 საათზე, რუსთაველზე, სასტურმოს „RADISSON BLU IVERIA“ მიმდებარე ტერიტორიაზე გაიმართება აქცია სახელწოდებით: „უქომაგე საქართველოს ნაკრებს ბორჯომთან ერთად“. აქციის მიზანია საქართველოს ეროვნული ნაკრების კალათბურთელების ღირსეული გაცილება ევროპის ჩემპიონატზე. რუსთაველის გამზირზე აქციის მონაწილეებთან ერთად შეიკრიბებიან რიგითი მოქალაქეებიც, ყველა ვისაც სურვილი აქვს რომ საქართველოს ნაკრებს მხარი დაუჭიროს.
ევროპის ჩემპიონატზე საქართველოს ნაკრების პარტნიორი მინერალური წყალი „ბორჯომია“. მემორანდუმი საქართველოს  კალათბურთის ფედერაციასა და კომპანია  „IDS ბორჯომი საქართველოს“ შორის 2011 წლის 29 ივნისს გაფორმდა.