დასრულდა ევროლიგის მეორე ჯგუფური ეტაპი. ბოლო ტურმა ის გაარკვია, რომ პლეი ოფში გიორგი შერმადინის „ოლიმპიაკოსი“ ითამაშებს, ვიქტორ სანიკიძის „სიენა“ კი - ვერა.
 
„ოლიმპიაკოსმა“ რუსულ „ხიმკის“ უმასპინძლა და 79:70 დაამარცხა. ქართველ ცენტრს შეხვედრაში მონაწილეობა არ მიუღია. შერმადინი განაცხადში იყო და მოედანზე არ გამოჩენილა. 
 
პირეოსელების გამარჯვება იყო ერთი აუცილებელი პირობა, რათა „სიენა“ პლეი ოფში გასულიყო: მეორე და მთავარი თავად სიენელთა გამარჯვება იყო, რაც სანიკიძის გუნდმა ვერ მოახერხა. პირველი ჯგუფური ეტაპის არ იყოს, „კახა ლაბორალი“ ამჯერადაც ბოლო ტურში მოპოვებული გამარჯვებით გავიდა ჯგუფიდან. ესპანურმა კლუბმა 76:64 მოიგო და პლეი ოფის საგზური მოიპოვა.
 

 
მატჩის გმირი პოლონელი მაცეი ლამპე გახდა, რომელმაც  სიენელებს 27 ქულა ჩაუგდო. პოლონელი ფორვარდი ფარქვეშ შეუჩერებელი იყო. ლამპეს ორმაგ დუბლამდე 1 მოხსნა დააკლდა. სანიკიძემ 19 წუთი ითამაშა და თავისიანთაგან ერთ-ერთი საუკეთესო იყო. ქართველმა ფორვარდმა 2-დან 2 ორქულიანი და 3-დან 1 სამიანი ჩააგდო. ვიქტორმა საბოლოოდ 7 ქულა, 3 მოხსნა, 1 ჩაჭრა და 1 დაფარება მიითვალა. სანიკიძე მარგი ქმედების კოეფიციენტით თავისიანთაგან ბობი ბრაუნსა და ბენჯამინ ეზეს ჩამორჩა. 
 
საბოლოოდ „სიენამ“ ჯგუფური ეტაპი 7 მოგებითა და ამდენივე მარცხით დაასრულა და მე-6 ადგილზე გავიდა. „ოლიმპიაკოსის“ მონაგარი 9 გამარჯვება, 6 მარცხი და მე-2 ადგილია. მეოთხედფინალში „ოლიმპიაკოსი“ თურქულ „ეფესს“ შეხვდება. სერიაში გამარჯვება 2 მოგებამდეა. მოედნის უპირატესობა შერმადინის გუდს აქვს.
 

F ჯგუფი 

მ

წ

ბურთების

შეფარდება

+/-
ბარსელონა

13

1

1151

986

165
ოლიმპიაკოსი

9

5

1068

1033

35
მაკაბი

8

6

1105

1012

93
კახა ლაბორალი

8

6

1093

1045

48
ხიმკი

7

7

1133

1051

82
სიენა

7

7

1036

1057

-21
ფენერბაჰჩე

2

11

982

1166

-184
ბეშიქთაში

1

12

813

1031

-218 