“სან ანტონიო სპურსმა” საზაფხულო ლიგაზე მორიგი მატჩი გამართა და მოქმედი ჩემპიონების შემადგენლობაში ზედიზედ მეორედ ითამაშა საქართველოს ნაკრების წევრმა ვიქტორ სანიკიძემ.მისი მონაგარი ამჯერად ასეთი იყო – 13 წუთი, 6 ქულა, 5 მოხსნა, 1 შედეგიანი გადაცემა, 1 ჩაჭრა, 1 შეცდომა და ერთიც პერსონალური შენიშვნა. “სპურსმა” “გოლდენ სტეიტს” 90:80 მოუგო. დამარცხებულთა რიგებში ამჯერადაც დამაჯერებლად ითამაშა იტალიელმა მარკო ბელინელიმ, რომელმაც 15 ქულით ჩაამთავრა შეხვედრა. 
რაც შეეხება ჩვენი ნაკრების კიდევ ერთ წევრს, ნიკოლოზ ცქიტიშვილს, მისი “დენვერ ნაგეტსი” “დალას მავერიქსთან” 83:87 დამარცხდა, ცქიტიშვილმა კი 17 წუთში სანიკიძის დარად, 6 ქულა და 5 მოხსნა შემატა გუნდს. ნიკას გვარის გასწვრივ ასევე 3 შეცდომა და 1 ფოლი იყო აღნიშნული.