ქუთაისში ბრძოლა არ შედგა. სუპერლიგის ლიდერმა "ქუთაისმა" მორიგი გამარჯვება იოლად მოიპოვა. "ოლიმპი", რომელმაც წინა მატჩში მოქმედი ჩემპიონი "დინამო" დაამარცხა, იმერეთის მთავარ ქალაქში ვერაფერი გააწყო და სუპერლიგის ვიცე-ჩემპიონთან 32 ქულით - 60:92 დამარცხდა.&nbsp;

მეტ-ნაკლებად თანაბარი გამოდგა პირველი ნახევარი, რომელშიც მასპინძლები, მართალია, იგებდნენ, მაგრამ სოლიდურად დაწინაურებას ვერ ახერხებდნენ. პირველი პერიოდი ქუთაისელებმა 22:15 მოიგეს, ხოლო მეორეში 21:16 იმარჯვეს და დიდ შესვენებაზე 12-ქულიანი ლიდერობით გავიდნენ.

მეორე ნახევარში მასპინძლებმა კიდევ უფრო მოუმატეს და უპირატესობა 20 ქულამდე გაზარდეს. შეხვედრა ისე ჩამთავრდა, "ოლიმპს" რაიმეს შეცვლის შანსი არ მისცემია. "ქუთაისმა" მორიგი გამარჯვება მოიპოვა და სუპერგის&nbsp; ლიდერობა განიმტკიცა.

ქუთაისელებს აკაკი დვალიშვილმა ულიდერა, რომელმაც ორმაგი დუბლი - 13 ქულა და 10 მოხსნა მიითვალა. 12 ქულით დაასრულა შეხვედრა დეჟუან რაითმა, ხოლო 10-10 ქულა რიჩარდ მათიაშვილმა და გიორგი ცირეკიძემ მიითვალეს. "ოლიმპში" 16 ქულით რევაზ როგავა გამოირჩა, გივი ბაქრაძემ კი 13 ქულა მოაგროვა.

სუპერლიგის მორიგი მატჩები 20 იანვარს, თბილისის ოლიმპიურ სასახლეში გაიმართება.
<h2 style="text-align: center;">ქუთაისი - ოლიმპი
<span style="color: #ff0000;">სტატისტიკა: <a href="http://gbf.ge/league/superleague/game/4079599">92:60</a></span></h2>