დღეს საკალათბურთო აკადემიის დარბაზში 14–წლამდელთა ჩემპიონატის 2 მატჩი გაიმართა. ორივე შეხვედრა საკმაოდ საინტერესო გამოდგა, რომელთაგაც ერთში ბრძოლა ბოლო წამებამდე გაგრძელდა. 
„ჰიუნდაისა“ და „ავერსის“ დაპირისპირება საკმაოდ ქულანაკლული გამოდგა, რაც მატჩის პრინციპულობაზე მიუთითებს. ამავდროულად, შეცდომებიც საკმარისზე ბევრი იყო და გუნდებმა მთლიანობაში 57 ქულა ჩააგდეს. შეხვედრა „ჰიუნდაის“ გამარჯვებით – ანგარიშით 29:28 დასრულდა. 
მიხედავად იმისა, რომ „ჰიუნდაიმ“ პირველი მეოთხედი დამაჯერებლად – 10 ქულის სხვაობით მოიგო, დარჩენილ დროში უკვე „ავერსი“ დომინირებდა. ხათუნა გაბედევას გაწვრთნილი გუნდი ცდილობდა ჩამორჩენის აღმოფხვრას, მეორე და მეოთხე ათწუთეული მოიგო კიდეც, მაგრამ საბოლოოდ წარმატებას მაინც ვერ მიაღწია. ლაშა თოიძის გაწვრთნილმა „ჰიუნდაიმ“ შეხვედრა 1 ქულის სხვაობით მოიგო.
„ბასტიონისა“ და „კომაროვის“ დაპირისპირება თავიდან იყო საინტერესო და დაძაბული, მესამე მეოთხედიდან კი „მათემატიკოსებმა“ იძალეს და საბოლოოდ დამაჯერებელი გამარჯვებაც მიითვალეს. გამარჯვებაში ლომის წილი დაიდო კომაროველთა 14–მა ნომერმა, ჯაბა ბარათელმა, რომელმაც 31 ქულა, 16 მოხსნა და 6 ჩაჭრა მოაგროვა. 
დღეს დაფიქსირებულმა შედეგებმა ცხრილში გადაადგილებები არ გამოიწვიეს.
 
საქართევლოს 14–წლამდელთა ჩემპიონატი. საკალათბურთო აკადემია. 10 მარტი
ბასტიონი 63:82 კომაროვი
22:25, 14:18, 10:17, 17:22
ბასტიონი: ჭიჭვეიშვილი (22ქ, 9მ, 6ჩ), შერმადინი (16ქ, 13მ), ცქვიტინიძე (15ქ, 12მ)
კომაროვი: ბარათელი (31ქ, 16მ, 6ჩ), გაფრინდაშვილი (22ქ, 16მ, 5ჩ), ნაცვლიშვილი (12ქ)
ჰიუნდაი 29:28 ავერსი
16:6, 9:11. 7:6, 1:5
ჰიუნდაი: თორნიკე აბულაძე (18)
ავერსი: ვატო თუთიაშვილი (8)
 
 
A ჯგუფი
კარდინალი–ორბი                 7          7          0          14
ჰიუნდაი                                 8          6          2          14
ბათუმი                                   7          6          1          13
ავერსი                                     8          4          4          12
გორი                                       7          3          4          10
თელავი                                   7          2          5          9
ვესტა                                       7          0          7          7
 
B ჯგუფი
აკადემია                                 5          5          0          10
დინამო                                   5          4          1          9
რუსთავი                                 6          3          3          9
კომაროვი                               6          3          3          9
ბასტიონი                                6          2          4          8
მარნეული                               5          0          5          5
ქუთაისი                                 3          1          2          4          
 