შინაგან საქმეთა აკადემიის გუნდმა ნახევარფინალური სერიის
მესამე მატჩში ქუთაისში იმარჯვა და საერთო ანგარიშით - 2:1 დაწინაურდა. მასპინძელთა
გუნდი აღნიშნულ მატჩს დიდი ტკივილით შეხვდა
 
  
 - დღეს, გამთენიისას გარდაიცვალა „ქუთაისის“
ერთ-ერთი მწვრთნელი, წარსულში ცნობილი და სახელიანი კალათბურთელი გელა დარსაძე.
 მატჩის შემდეგ თამაშის შესახებ კომენტარი ვერც ერთი
გუნდის წევრმა ვერ გააკეთა. როგორც „ქუთაისის“, ისე „შსს-აკადემიას“ ხელმძღვანელებმა
უდიდესი მწუხარება გამოთქვეს დარსაძის გარდაცვალების გამო.

 შეხვერდას რაც შეეხება, ის აკადემიელთა აქტიურობით დაიწყო
და გიორგის კეცელიდისის გუნდმა უპირატესობა მალევე მოიპოვა. პირველი მეოთხედის აკადემიელებმა
6 ქულით მოიგეს, დიდი შესვენებისთვის კი უპირატესობა 16 ქულამდე გაზარდეს - 48:32.

 მესამე პერიოდში მასპინძლებმა თამაში ოდნავ გამოაკეთეს
და გადამწყვეტი მეოთხედის წინ მცირე იმედი ჩაესახათ. ქუთაისელებმა ათწუთეული 23:19
მოიგეს და ჩამორჩენა 12 ქულამდე შეამცირეს. დიდი მცდელობის მიუხედავად, მასპინძლებმა
თამაშის შემოტრიალება ვეღარ მოახერხეს. მაქსიმუმი რაც შეძლეს, ჩამორჩენა 10 ქულამდე
- 71:81 შეამცირეს. საბოლოოდ აკადემიელებმა დამაჯერებლად - 89:73 იმარჯვეს და სერიაში
2:1 დაწინაურდნენ. მომდევნო შეხვედრა ხვალ, 12 მაისს, კვლავ ქუთაისში გაიმართება და
გამარჯვების შემთხვევაში „შსს-აკადემია“ ფინალში გავა.

 გამარჯვებულთაგან ოთხივე ლეგიონერი გამოირჩა - დენოტა
ვონმა 20 ქულა მოაგროვა, ბენჯამინ რეიმონდმა - 16, კირკ არჩიბექმა - 13 და ჩად პრევიტმა
- 12. მასპინძელთაგან ყველაზე მეტი - 19 ქულა ჰქონდა გიორგი ბარბაქაძეს, ხოლო ზაურ
ფაშაევმა, რომელმაც 2 დღის წინ წელი დაიზიანა და საავადმყოფოში აღმოჩნდა, გამოჯანმრთელება
მოასწრო და ქუთაისელებს 12 ქულით შეეშველა. 
ქუთაისი - შსს აკადემია  73:89
