ვიქტორ სანიკიძემ თავის ახალ გუნდ „სიენაში“ მეორე მატჩი ჩაატარა და ცხადყო, რომ კლუბის ხელმძღვანელები არჩევანში არ შემცდარან. საქართველოს ნაკრების ფორვარდი ათენის „ოლიმპიაკოსთან“ გამართულ შეხვედრაში ერთ-ერთი საუკეთესო იყო.
 
 
 
მატჩი ქალაქ კალიარის საერთაშორისო ტურნირის ფარგლებში ჩატარდა. ერთი დღით ადრე სანიკიძემ ამავე ტურნირზე ლიუბლიანის „ოლიმპიას“ წინააღმდეგ ითამაშა და 7 ქულა მოინაგრა. ევროლიგის მოქმედ ჩემპიონ „ოლიმპიაკოსთან“ კი ქართველმა ფორვარდმა 12 ქულა ჩააგდო და 2 ქულით ჩამორჩა სიენელთა ბომბარდირ მარკუს ბრაუნს.
 
რაც შეეხება მატჩს, „სიენა“ მთელი მატჩის განმავლობაში აგებდა და საბოლოოდ შეხვედრა 4 ქულის სხვაობით - 67:71 დათმო. მორიგი მატჩი სიენელებს იტალიის სუპერთასზე უწევთ. სანიკიძის გუნდი მანუჩარ მარკოიშვილის „კანტუს“ დსაუპირისპირდება.
 
 