თორნიკე შენგელიას ბრწყინვალე თამაშის წყალობით ესპანურმა "ბასკონიამ" სერბეთსი "ცრვენა ზვეზდას" სძლია. ბასკური კლუბის ქართველმა კაპიტანმა მატჩში საუკეთესო შედეგი დააფიქსირა და ვიტორიელებს დაძაბულ ბრძოლაში - 85:81 მოაგებინა.

<img class="alignnone size-full wp-image-22011" src="http://gbf.ge/app/uploads/2017/11/toko-19-zvezda.png" alt="" width="821" height="559" />

შენგელიას 28 წუთში თამაშიდან ტყორცნა არ გაუცუდებია - 6-დან 6 ორქულიანი ჩააგდო, რასაც 5-დან 4 საჯარიმო მიამატა და 16 ქულამდე ავიდა. გარდა ამისა, მის ანგარიშზე 4 მოხსნა და 2 პასია.

ბასკებიდან თორნიკეზე მეტი მხოლოდ გერმანელმა ვოიტმანმა ჩააგდო - 17. მატჩის ბომბარდირი კი მასპინძელი ლესორტი გახდა - 19.

4 მოგებითა და 5 მარცხით "ბასკონია" 16-გუნდიან ევროლიგაში მე-11 ადგილზეა. შემდეგ მატჩს ბასკონიელები 30 ნოემბერს, შინ - "ფენერბაჰჩესთან" ჩაატარებენ.