ტრავმირებულ 
ლიდერების დაბრუნებასთან ერთად "ბრუკლინ ნეთსი" კონფეფრენციაში იმ ადგილს 
იბრუნებს, რომელიც მისი გაქანების გუნდს შეეფერება. დერონ უილიამსისა და პოლ 
პირსის გამოჯანმრთელების შემდეგ ბრუკლინელებმა მოგებებს უხშირეს და 
აღმოსავლეთის ცხრილში ნელ-ნელა მაღლა მიიწევენ. თორნიკე შენგელიას გუნდმა დღეს, 
გამთენიისას "ფილადელფია" გაანადგურა. "ნეთსმა" მეტოქე 36 ქულით - 130:94 
დაამარცხა.
გამორჩეული შედეგი დააფიქსირა ბრუკლინელთა ერთ-ერთმა 
ლიდერმა ჯო ჯონსონმა, რომელმაც 10 სამქულიანი ჩააგდო, საბოლოოდ კი 37 ქულა 
მიითვალა. თორნიკე შენგელიამ შეხვედრაში 6.15 წუთი ითამაშა და 3 ქულა, 1 მოხსნა და 
1 პასი მოაგროვა, ბურთი კი 2-ჯერ დაკარგა. 
ბრუკლინელთათვის ეს გახლდათ მე-9 გამარჯვება 15 წაგების 
ფონზე და ამ შედეგით შენგელიას გუნდი აღმოსავლეთ კონფერენციაში მე-11 ადგილზე 
აღზევდა. მომდევნო მატჩში, 18 დეკემბერს,"ნეთსი" შინ "ვაშინგტონს" 
უმასპინძლებს.