 სუპერლიგის ნახევარფინალები დაიწყო. 2-ვე შეხვედრა დღეს თბილისის სპორტის სასახლეში გაიმართება. ,,შსს აკადემია'' ,,ბათუმს'' დაუპირისპირდება, ,,დინამო'' კი ,,რუსთავს'' მიიღებს.
გაგაცნობთ გუნდების მთავარი მწვრთნელების მიერ გაკეთებულ წინასამატჩო კომენტარებს.

კოტე ტუღუში(,,შსს აკადემიის'' მთავარი მწვრთნელი): ,,სოხუმის'' წინააღმდეგ ძალიან სერიოზული ბრძოლა გადავიტანეთ, თუმცა ბრძოლა გრძელდება, ნახევარფინალები დაიწყო. სერიოზული მეტოქე გვყავს, რომელმაც დაამტკიცა, რომ მასთან ხუმრობა არ შეიძლება, დაამარცხა რა ერთ-ერთი ყველაზე ძლიერი გუნდი ,,ქუთაისის'' სახით. ჩვენ მოვემზადეთ დღევანდელი თამაშისთვის მაქსიმალურად, როგორც შეიძლებოდა და ვფიქრობ, მზად ვართ იმისთვის, რომ პირველი ნაბიჯი გადავდგათ ფინალისკენ.

დავით უსტიაშვილი(,,ბათუმის'' მთავარი მწვრთნელი): საკმაოდ ძლიერი მოწინააღმდეგე გვყავს, თუმცა ვეცდებით, ბრძოლა გავუმართოთ და კარგი თამაში ვაჩვენოთ. ნახევარფინალია, შანსები ყოველთვის არსებობს და შევეცდებით, გამარჯვებას მივაღწიოთ. 