საქართველოს ეროვნული ნაკრები უწმინდესმა და უნეტარესმა, საქართველოს კათალიკოს-პატრიარქმა ილია მეორემ საპატრიარქოში მიიღო და მნიშვნელოვანი მატჩების წინ დალოცა. 
საქართველოს კალათბურთის ეროვნული ფედერაციის პრეზიდენტი, გენერალური მდივანი, ვიცე-პრეზიდენტი და ნაკრების წევრები რეზიდენციას გუშინ, გუნდის საღამოს ვარჯიშის შემდეგ ესტუმრნენ და პატრიარქის მიერ ჩატარებულ ღამის ლოცვას დაესწრნენ. ლოცვის დასრულების შემდეგ ილია მეორემ სტუმრები დალოცა და მათ ხილით გაუმასპინძლდა.
დამკვიდრებული ტრადიციის თანახმად, ეროვნული გუნდის წევრები და ხელმძღვანელობა პატრიარქს მნიშვნელოვანი მატჩების წინ სტუმრობენ და დალოცვასთან ერთად ილია მეორესგან მნიშვნელოვან რჩევებს იღებენ.
 