ტრაგიკულად დაღუპული კალათბურთელისა და საქართველოს კალათბურთის ფედერაციის ვიცე-პრეზიდენტის, დუდუ დადიანის ხსოვნის ტურნირი 20-22 ოქტომბერს, რუსთავში გაიმართება. დადიანის მემორიალი ტრადიციულია და ის 2002 წლიდან, ეროვნული ჩემპიონატის დაწყებამდე იმართება.

ტურნირში მონაწილეობა ნებაყოფლობითია და წლეულს მასში 4 გუნდი მიიღებს მონაწილეობას:&nbsp;<strong>„რუსთავი“</strong>,&nbsp;<strong>„ოლიმპი“</strong>,&nbsp;<strong>„სოხუმი“</strong>&nbsp;და&nbsp;<strong>„დინამო“</strong>. დადიანის მემორიალის მე-13 გათამაშება განსხვავებული ფორმატით ჩატარდება. პირველად, აღნიშნული ტურნირის ისტორიაში გამარჯვებული საფინალო მატჩის გარეშე გამოვლინდება.

4 გუნდი ერთ ჯგუფშია თავმოყრილი და ჩემპიონობას ის გუნდი მოიპოვებს, რომელიც 1 წრის შემდეგ პირველ ადგილზე იქნება. ანუ ტურნირის ფარგლებში მთლიანობაში 6 მატჩი ჩატარდება.

დუდუ დადიანის გარდამავალი თასის მოქმედი მფლობელი კლუბი „სოხუმია“, რომელმაც გასული წლის გათამაშების ფინალში „არმია“ დაამარცხა. 2014 წლის დუდუ დადიანის მემორიალი რუსთავში, კონკრეტულად კი&nbsp;სპორტსკოლის დარბაზში გაიმართება და მასზე დასწრება თავისუფალი იქნება.

<img class="alignnone size-full wp-image-24550" src="http://gbf.ge/app/uploads/2018/01/dudu_cxrili_kalendari_690.jpg" alt="" width="690" height="427">

<span class="f_text"><span lang="GEO/KAT"><b>დუდუ დადიანის მემორიალის ყველა გათამაშება</b></span></span>

<img class="alignnone size-full wp-image-24552" src="http://gbf.ge/app/uploads/2018/01/dudu_wlebi.jpg" alt="" width="600" height="345">