დღეს ქუთაისში საქართველოს ქალთა საკალათბურთო ლიგა დაიწყო. წლევანდელ ტურნირში 4 გუნდი მონაწილეობს - „რუსთავი“, „ზესტაფონი“, „ახმეტა“ და „ქუთაისი“.

წინა ჩემპიონატის მსგავსად, ქალთა ლიგაში ამჯერადაც 4 გუნდი იასპარეზებს. სამწუხაროდ, ქალთა ლიგაში არ ითამაშებს „ოლიმპი“. ჩემპიონატს დაუბრუნდა „რუსთავი“, რომელიც 2 წლის წინ საქართველოს პირველობაზე ასპარეზობდა, გასულ სეზონში კი ჩემპიონატში მონაწილეობა არ მიუღია.  რეგულარული ჩემპიონატი ოთხ წრედ - საქართველოს ხუთ ქალაქში - ქუთაისში, თერჯოლაში, თელავში, რუსთავსა და თბილისში ჩატარდება.

4 წრის შემდეგ ჩემპიონატი პლეი ოფით გაგრძელდება. გუნდები ნახევარფინალში დაკავებული ადგილების მიხედვით დაწყვილდებიან - პირველი მეოთხეს შეხვდება, მეორე - მესამეს. ნახევარფინალები და ფინალი ერთ გამარჯვებამდეა.
ქალთა ლიგის პირველი ტური დღეს ქუთაისში გაიმართა, სადაც ერთმანეთს ქუთაისი -რუსთავის ,,ვეჯინი" და ზესტაფონი - ახმეტა დაუპირისპირდნენ. რუსთავის გუნდმა 78:68 დაამარცხა ქუთაისი, ხოლო ზესრაფონმა ახმეტელბს 3 ქულის სხვაობით, 65:62 სძლია.
პირველი ტურის დანარჩენს მატჩებს 15 და 16 მარტს ქუთაისის სპორტის სასახლეში უმასპინძლებს.
ქუთაისი - რუსთავის ,,ვეჯინი" 68:78
ქუთაისი: ნინო გაბიძაშვილი - 23 ქულა, თამარ მანაგძე - 15 ქულა, ნინო მურღულია - 10 ქულა, 9 მოხსნა, ნელი ჟორჟოლიანი - 9 ქულა, 11 მოხსნა, მადონა ჟორჟოლიანი - 9 ქულა
რუსთავი: ხათუნა საჯაია - 22 ქულა, 15 მოხსნა, 6 პასი, ანა მაისურაძე - 21 ქულა, 16 მოხსნა, დარეჯან წიქორიძე - 13 ქულა, 17 მოხსნა

ზესტაფონი - ახმეტა 65:62
ზესტაფონი: თამუნა მანჩხაშვილი - 25 ქულა, შორენა კუპატაძე  - 16 ქულა, ქეთი მოდებაძე  - 13 ქულა, 14 მოხსნა, თიკო ჭიჭინაძე - 9 ქულა, 11 მოხსნა
ახმეტა: ელისო ზარავანდაშვილი - 14 ქულა, თინა ხოხობაშვილი - 13 ქულა, მარი მამუკელაშვილი - 12 ქულა