მოსკოვის ცსკა, რომლის ღირსებასაც მანუჩარ მარკოიშვილი იცავს, საკუთარ გულშემატკივრებს შეხვდა. ქომაგებთან აუდიენცია მოსკოვის არმიის უნივერსალურ სპორტულ კომპლექსში ჩატარდა და სხვებთან ერთად, ყურადღების ცენტრში ქართველი ლეგიონერიც მოექცა.
მარკოიშვილს იმაზე დაეკითხნენ, მოსკოვში საუკეთესო ქართული სამზარეულოს სად უნდა ეძებონ. მანუჩარმა ხუმრობით უპასუხა, რომ საუკეთესო კერძებს შლაგბაუმს მიღმა, ცსკა-ს უნივერსალური სპორტული კომპლექსის მე-2 მხარეს ამზადებენო. შეხვედრის შემდეგ ქართველმა მცველმა ავტოგრაფებიც მრავლად დაარიგა და ფანებს შეპირდა, რომ ის და მისი თანაგუნდელები წარმატებისთვის მაქსიმუმს გაიღებენ.