ვაკეში მდებარე საკალათბურთო აკადემიის დარბაზში 1999 წელს დაბადებულთა ფესტივალი მიმდინარეობს. ჯერ ჯგუფური ეტაპი არ დასრულებულა, თუმცა ერთ ჯგუფში ლიდერები გამოიკვეთნენ. ამაზე ქვემოთ ვთქვათ, მანამდე კი მონაწილე გუნდებს გაგაცნობთ და გათამაშების ფორმატზე მოგახსენებთ.
 
ფესტივალში 13 გუნდი მონაწილეობს, რომლებიც 2 ჯგუფში არიან გადანაწილებულნი: 
 
I ჯგუფი
რუსთავი
ხაშური
თსსუ
გორი
ორბი
ბოლნისი
 
II ჯგუფი
აკადემია
დინამო
შევარდენი
ფოთი
ოზურგეთი
ჰიუნდაი
ავერსი
 
პირველ ჯგუფში თითქმის დასრულდა თამაშები და უკვე გადაწყვეტილია, რომ 1–2 ადგილებს სამედინიცნო უნივერსიტეტის გუნდი (თსსუ) და „ორბი“ დაიკავებენ. გასარკვევი ის დარჩა, მათგან რომელი გავა პირველ ადგილზე, შესაბამისად – ფინალში. მეორე ჯგუფში კი ჯერ არაფერია გარკვეული. კვირას ყველა კითხვას გაეცემა პასუხი – ჯგუფური ეტაპი მთავრდება.
 